आयुर्वेदप्रकाश
आयुर्वेदप्रकाश, आयुर्वेद रसशास्त्र का प्रसिद्ध ग्रन्थ है। इसके रचयिता माधव उपाध्याय हैं जो सौराष्ट्र के निवासी थे। उन्होने वाराणसी जाकर इस विद्या का अध्ययन किया था। इस ग्रन्थ का रचनाकाल १६वीं-१७वीं शताब्दी के बाद का है क्योंकि इसमेँ भावप्रकाश का उल्लेख है। यह ग्रन्थ इसलिये महत्वपूर्ण है क्योंकि १६वीं-१७वी शताब्दी तक जितनी भी सामग्री एकत्र हो सकती थी वह इसमें एकत्र की गयी है और इसके बाद इस क्षेत्र में कोई विशेष योगदान नहीं हुआ है।